open-index/open-wikipedia-markdown huggingface dataset:
Sekstiårig syklus

**Sekstiårig syklus** er nemninga på ein syklus sett saman av 60 teiknkombinasjonar og er den tradisjonelle kinesiske metoden på å nemne år. Kvar kombinasjon er sett saman av dei ti himmelske stammar og av ein av dei tolv jordiske greiner. Kvart år får eigenskapar ut frå kva eigenskapane teikna blir rekna å ha. Dei himmelske stammar har alle eitt av dei fem element og kvar av dei jordiske greinene høyrer saman med eit av teikna i dyrekretsen. Ved å starte frå starten av kvar av dei to seriane og auke begge med ein kvart år får du ein syklus med 60 teiknkombinasjonar som saman står for eit år. Dette er bakgrunnen til at kvart år i den kinesiske kalenderen blir assosiert med eit element og et zodiakdyr. 

De 60 kombinasjonane er:

## Sjå og
* Kinesisk kalender

## Kjelder

**Denne artikkelen bygger på «[[:nb:Sekstiårig syklus|Sekstiårig syklus]]» frå ,  den 16. september 2014.*
Digitale skilje

Eit **digitalt skilje** er ein økonomisk eller sosial ulikskap som endrar seg som følgje av at forskjellige grupper i samfunnet får ulik tilgang til teknologi. Ikkje alle menneskje har pengar til datamaskin eller nettilkopling, og ikkje alle har den kunnskapen dei treng for å kople seg opp og halde utstyret gåande. 

## Noreg i dag
I Noreg brukar ein skulen til å utbreie og forbetre den digitale kompetansen til befolkninga, og styresmaktene har løyvt store summar for å sikre at barn får bruke datamaskin og Internett i skulekvardagen. Digitale ferdigheiter står på pensum i så å seie alle fag på alle klassesteg. I Noreg i dag handlar ikkje skiljene så mykje om tilgangen til teknologi, men bruksmønsteret ein benyttar. Alle elevar i den vidaregåande skulen må ha tilgang til datamaskin, og får dette dekkja av staten gjennom lånekassen. Difor handlar skiljene meir om både kva kunnskap ein person har om teknologien, og korleis han brukar den.

## Kjelder
*Løvskar, Trude. "Informasjonskløfter og digtale skilje". http://ndla.no/nn/node/91540
*http://no.wikipedia.org/wiki/Digitale_skiller
Bekaa Kafra

**Bekaa Kafra** (arabisk **بقاع كفرا**) er ein landsby i Bsharri distrikt i nordlege Libanon. Bekaa Kafra ligg like ved Bsharri på andre sida av Kadishadalen. Han er fødestaden til St. Charbel. Bekaa Kafra ligg i ei høgd frå 1450 m til 1620 m og er ein av dei høgastliggande i Libanon. Bekaa Kafra har kring 360 innbyggjarar. 

## Etymologi
Namnet *Bekaa Kafra* kjem frå assyrisk og tyder «Samfunnet på den flate staden».

## Kllima
Bekaa Kafra har eit middelhavsklima med varme, tørre somrar og kalde, snørike vintrar. Temperaturen om vinteren er normalt kring 0 °C i januar og februar, og litt høgare i mars, men kan stundom falle til -12 °C. Temperaturane om sommaren er kring 21 °C, men kan nå over 30 °C i juli og august. Sjølv på sommaren kan temperaturen falle til 7 °C om natta. Om vinteren kan snødjupna stundom verte 3 meter. 

## Kjelder

**Denne artikkelen bygger på «[[:en:Bekaa Kafra|Bekaa Kafra]]» frå ,  den 16. september 2014.* 
*** oppgav desse kjeldene:*
Blaouza

**Blaouza** (arabisk **بلوزا**, òg skrive *Blawza* og *Blouza*) er ein maronittisk kristen landsby i Bsharri distrikt i Nord guvernement i Libanon. Folketalet er kring 3&nbsp;000, og landsbyen ligg 1&nbsp;320 meter over havet.

Blaouza ligg i Qannoubinedalen i Qadishadalen, eit område som vart busett for 1&nbsp;000-1&nbsp;300 år sidan av maronittiske flyktninga som flykta frå forfølgjing til dei avsidesliggande fjella i Libanon og Syria. I isolasjon bevarte samfunna i Qadishadalen religionen sin, vanane og språket fram til moderne tid. I motsetnad til dei fleste maronittane i Libanon, hevdar innbyggjarane i Blaouza (og Qadishadalen generelt) å vere aramearar og ikkje fønikarar.

Dei fleste landsbyanne i regionen har arameiske namn, og namnet Blaouza kjem frå arameisk for «mandelsletta». Fram til tidleg på 1900-talet, talte dei fleste landsbybuarane arameisk, og som følgje av dette talar innbyggjarane i Blaouza arabisk med ein særeigen aksent. 

## Kjende innbyggjarar

* Gabriel av Blaouza (*fødd kring 1625*), maronittisk patriark 1704-1705.

## Sjå òg
* Bsharri distrikt
* Kadishadalen
* Maronittar
* Libanon

## Kjelder

**Denne artikkelen bygger på «[[:en:Blaouza|Blaouza]]» frå ,  den 16. september 2014.* 
*** oppgav desse kjeldene:*
Dimane

**Dimane** (eller **Diman**, arabisk الديمان) er ein fjellandsby i Bsharri distrikt i Nord guvernement i Libanon. Han ligg kring 1400 meter over havet, med utsyn over Kadishadalen.

Innbyggjarane i Dimane er libanesiske og følgjer den maronittisk-katolske kyrkja. Vernehelgenen er den heilage Josef, og festdagen hans vert feira 19. mars kvart år.

## Sommarbustad for patriarken
Landsbyen er kjend som sommarbustaden til den maronittiske patriarken, i dag Mar Béchara Pierre Raï. Den første steinen for den noverande bustanden vart lagt 28. september 1899.

## Attraksjonar
Dimane er òg kjend for «Patriarkarhagen» som ligg vest i landsbyenn, og for den eldgamle stien som starta bak kyrkja i landsbyen ned til botnen av Kadishadalen der maronittane leia av patriarken søkte tilflukt i hundrevis av år etter dei arabisk-muslimske invasjonane på 600-talet. 

## Kjelder

**Denne artikkelen bygger på «[[:en:Dimane|Dimane]]» frå ,  den 16. september 2014.*
Hadath El Jebbeh

**Hadath El Jebbeh** (òg kalla **Hadeth El Jebbeh**, **Hadath el-Jubbah**, **Hadad El-Gebbeh** eller **Hadet ej Jobbé**; arabisk حدث الجبة), er ein by i Bsharri distrikt i Nord guvernement i Libanon. Han ligg i Qadishadalen. Innbyggjarane er kristne maronittar.

## Etymologi
**Hadath** er namn på tre stader i Libanon. For å skilje mellom dei har ein lagt til namnet på regionen dei ligg i, Hadath Beirut, Hadath Baalbeck og Hadath Al Jebbeh. Andre stader med dette namnet finst òg i Midtausten. 

Den semittiske rota *Hadath* tyder «den nye». *Hadath* kan tyde «den nye byen».

Den vanlege uttalen av namnet er *Hadad*. Dette indikerer at namnet kan ha ei anna tyding. *[[Hadad]]* var ein nordvestleg semittisk uvêrsgud og byen kan ha hatt eit tempel tileigna denne guden. I følgje ei segn vart kyrkja tileigna vernehelgenen til Hadath, St. Daniel, bygd på ruinane av eit heidensk tempel.

**Jebbeh** er det tradisjonelle namnet på Kadisharegionen, òg kalla *Jebbet Bsharri* som refererer til Bsharri, den største byen i regionen. Den semittiske rota *gb* tyder «brunn» eller «djup», og kan syne til dei djupe kløftene i Kadisha. I Libanon finst andre *Jebbeh* som *Jebbet Mnaytra* og *Jebbet Yanuh*.

## Historie
Hadath er ein særs gammal busetnad. Maronittar slo seg ned her på 800-talet etter å ha flykta frå Orontesdalen. Byen vart øydelagd mot slutten av 1200-talet av mamelukkane. Frå denne perioden er det funne åtte maronittiske mumiar av innbyggjarane i ei nærliggande grotte, 'Assi av Hadath. Etter byen vart øydelagd, vart han bygd opp att og vart igjen ein viktig by fram til slutten av 1500-talet.

Hadath gav den maronittiske kyrkja tre patriarkar, Yaaqoub Ibn Eid (1445–1468), Boutros Ibn Youssef Ibn Yaaqoub, kjend som Ibn Hassane (1468–1492) og Sham'un Ibn Dawud Ibn Youssef Ibn Hassane (1492–1524). Desse tre patriarkane var særs aktive i kampen mot påverknaden frå jakobittane på maronittane, ein kamp som førte til at jakobittane vart drivne ut av Kadisha kring 1550.

## Kjelder

**Denne artikkelen bygger på «[[:en:Hadath El Jebbeh|Hadath El Jebbeh]]» frå ,  den 16. september 2014.* 
*** oppgav desse kjeldene:*



## Bakgrunnsstoff
*  www.hadath.com
Avola

**Avola** er ein by og ein kommune i provinsen Siracusa i regionen Sicilia i Italia. Kommunen har 31&nbsp;000 ibuarar og dekker ei flatevidd på 74,3 km². Byen Avola ligg  40 meter over havet, nær kysten mot Det joniske havet, 27 km sørvest for provinshovudstaden Siracusa.

I hovudsak arbeider ibuarane i industrien og i landbruket. Avola er eit sentrum i mandeldyrkinga. Staden er elles kjend for *Nero d’Avola*, ein svartaktig druesort som vert mykje dyrka i Sør-Italia. 

Gamlebyen Avola vart fullstendig øydelagd i eit jordskjelv i 1693. Dagens Avola vart bygd frå grunnen, åtte killometer unna gamlebyen. 

## Kjelder

**Denne artikkelen bygger på «[[:de:Avola|Avola]]» frå ,  den 16. september 2014.*
Bane i Libanon

**Bane** (arabisk بان) er ein landsby i Nord guvernement i Libanon. Han ligg nord i Libanon i Qadishadalen. Bane ligg 1&nbsp;470 meter over havet og 132&nbsp;km frå Beirut, 46&nbsp;km frå Tripoli og 8&nbsp;km frå sederskogen. 

Bane ligg langs vegen mellom Ehden og Bsharri nord i Qadishadalen. Bane er nemnt i dokument frå 1265.

Det bur kring 15&nbsp;000 etterkomarar frå Bane i Australia. 

## Kjelder

**Denne artikkelen bygger på «[[:en:Bane, Lebanon|Bane, Lebanon]]» frå ,  den 16. september 2014.* 
*** oppgav desse kjeldene:*
Kaliyuga

**Kaliyuga** (devanāgarī कली युग; 'Kali-tida') er, i følgje hinduskrifter, den siste av dei fire utviklingsfasene verda går gjennom som ein del av yuga-syklusen. Dei andre tidsaldrane er dvaparayuga, tretayuga og satyayuga. Ved slutten av kaliyuga går verda under.

Kaliyuga skal vera den tidsalderen der menneska blir andeleg svekka. I hinduisme blir moral eller *[[dharma]]* ofte representert som ein okse. I Satya Yuga, den første tidsalderen, har oksen fire bein, men i kvar tidsalder blir talet på bein redusert. I Kali er moralen så svekka at oksen berre har ein fot å stå på.

Demonen Kali herskar over denne tidsalderen. Han er erkefienden til Kalki, den tiande og siste avataren til Vishnu. Ifølgje Vishnu Purana er Kali ein negativ manifestasjon som verker for å forårsaka slutten (eller i røynda fornyinga) av universet. Kali er også ei antagonistisk kraft i Kalki Purana. Det blir sagt at mot sutten av tidsalderen vil Kalki koma attende ridande på ein kvit hest og kjempa mot Kali og styrkane hans. Verda vil gå gjennom ein kataklysme som øydelegg alt det vonde, og Shiva vil øyedeleggja universet. Brahma vil så skapa eit nytt univers, og ein ny yugasyklus vil ta til.

I følgje *[[Surya Siddhanta]]*, ei astronomisk avhandling som er utgangspunktet for alle hindu- og buddhist-kalenderar, tok tidsalderen Kali Yuga til ved midnatt (00:00) den 23. januar 3102 f.Kr. i den gregorianske kalenderen.  Same tidspunkt blir òg rekna av mange hinduar for å vere då Krishna forlét lekamen sin. 

Kali Yuga skal vare i 432 000 år. Dei fleste tolkarar av hindu-skrifter meiner verda for tida er i kaliyuga. Nokre meiner òg at vi er i starten på dwaparayuga. 

## Kjelder

**Denne artikkelen bygger på «[[:nb:Kali Yuga|Kali Yuga]]» frå ,  den 16. september 2014, og «[[:en:Kali Yuga|Kali Yuga]]» frå , den 9. juni 2019.*
Augusta i Italia

**Augusta** er ein by og ein kommune i provinsen Siracusa i regionen Sicilia i Italia. Kommunen har 36&nbsp;000 ibuarar og dekker ei flatevidd på 109,3 km².

Byen Augusta ligg 35 kilometer nord for provinshovudstaden Siracusa. Næringslivet er dominert av industriproduksjon. Augusta-Priolo, Italias største petrokjemiske selskap og Sicilias største industrikompleks har sysselsett ein stor del av ibuarane i Augusta. Kommunen er sterkt prega av industriverksemda og har fått tilnamna *Den svarte trekanten* (*Trinacria Nera*) og *Det svarte Sicilia*.

Den italienske marinen har ein base i Augusta.

Byen vart grunnlagd på 1100-talet. I eit jordskjelv i 1693 vart byen fullstendig øydelagd.

## Kjelder

**Denne artikkelen bygger på «[[:de:Augusta (Sizilien)|Augusta (Sizilien)]]» frå ,  den 16. september 2014.*
Noto

**Noto** er ein by og ein kommune i provinsen Siracusa i regionen Sicilia i Italia. Kommunen har over 24&nbsp;000 ibuarar og dekker ei flatevidd på 551 km². Byen Noto ligg 35 km sørvest for provinshovudstaden Siracusa, på sørskråningane av fjellkjeda Monti Iblei.

Dei fleste ibuarane arbeider i landbruket, industrien og med turisme.

Dagens by vart grunnlagd i 1703, sør for det gamle Noto som vart lagd i ruinar av eit jordskjelv i 1693. Noto er ein av dei seinbarokke byane i Val di Noto som er med på UNESCO si verdsavliste.

## Kjelder

**Denne artikkelen bygger på «[[:de:Noto|Noto]]» frå ,  den 16. september 2014.*
Peter Berg

**Peter Berg** () er ein amerikansk filmregissør, skodespelar, produsent og manusforfattar. Han har mellom anna regissert filmane *[[Very Bad Things]]* (1998), *[[The Rundown]]* (2003), *[[Friday Night Lights]]* (2004), *[[The Kingdom]]* (2007) *[[Filmen Hancock|Hancock]]* (2008), *[[Battleship]]* (2012) og *[[Lone Survivor]]* (2013).

## Referanser
Rosolini

**Rosolini** er ein by og ein kommune i provinsen Siracusa i regionen Sicilia i Italia. Kommunen har vel 21&nbsp;000 ibuarar og dekker ei flatevidd på 76,2 km². Byen ligg 49 kilometer sørvest for provinshovudstaden Siracusa.

Ibuarane i Roslini er i hovudsak sysselsett i jordbruket, med feavl og i industrien.

Staden var bebygd allereie i romartida og under Bysants. Dagens by vart bygt opp på staden frå 1713.

## Kjelder

**Denne artikkelen bygger på «[[:de:Rosolini|Rosolini]]» frå ,  den 16. september 2014.*
Floridia

**Floridia** er ein by og ein kommune i provinsen Siracusa i regionen Sicilia i Italia. Kommunen har 23&nbsp;000 ibuarar og dekker ei flatevidd på 26,2 km². Byen Floridia, som vart grunnlagd i 1628, ligg 12 kilometer vest for provinshovudstaden Siracusa.

Jordbruk, februk og småindustri er viktigaste næringane i kommunen. 

## Kjelder

**Denne artikkelen bygger på «[[:de:Floridia|Floridia]]» frå ,  den 16. september 2014.*
Hadchit

**Hadchit** (òg kalla **Hadshit** eller **Hadchite**, arabisk حدشيت) er ein gammal fønikisk busetnad i Bsharri distrikt i Nord guvernement i Libanon. Han ligg i Qadishadalen, oppom den sørlege delen av dalen, Wadi Qannoubinedalen. Alle innbyggjarane i landsbyen er maronittiske katolikkar.

## Demografi
Innbyggjarane i Hadchit var ei blanding av mange folk. Majoriteten var kanaanittar, fønikararog aramearar, som seinare vart kjend som assyrarar.

## Bakgrunnsstoff
* Informasjon om Hadchit
Batroun distrikt

**Batroun distrikt** (arabisk البترون) er eit distrikt (*[[qadaa]]*) i Nord guvernement i Libanon, sør for Tripoli. Administrasjonssenteret er Batroun.

## Byar og landsbyar
* Abdelleh
* Abrine
* Assia
*Batroun
* Basbina
*Bchaaleh
* Beit Kassab
* Bijdarfil
* Billa
* Deir Billa
* Bqosmaya
* Chatine
*Chekka
* Chibtine
*Douma
*Edde
* Ghouma
* Hadtoun
*Hamat
* Hardine
* Heri
* Ijdabra
* Jran
* Jrebta
* Kandoula
* Kfar Abida
* Kfar Chleymane
* Kfar Hatna
* Kfar Hay
* Kfar Hilda
* Kfifane
* Kfour El Arbi
* Koubba
* Kour
* Madfoun
* Mazraat Bani Saab
* Nahleh
* Rachana
* Rachkidda
* Ras Nhash
* Selaata
*Smar Jbeil
* Sourat
*Tannourine El Fawqa
*Tannourine El Tahta
* Thoum
* Wata Hob
* Zane

## Kjelder

**Denne artikkelen bygger på «[[:en:Batroun District|Batroun District]]» frå ,  den 16. september 2014.* 
*** oppgav desse kjeldene: 
* [http://www.mapquest.com/maps/map.adp?formtype=address&country=LB&addtohistory=&city=Batroun (Mapquest)]
*
Hasroun

**Hasroun** (òg kalla **Hasrun** eller **Hasroon**, arabisk حصرون) er ein landsby i Bsharri distrikt i Nord guvernement i Libanon. Han ligg i Qadishadalen, oppom den sørlege delen av dalen, Qannoubinedalen.

Kallenamnet er *Rosa i Libanonfjella* på grunn av dei hovusakleg raude taka på husa her. Innbyggjarane er maronittar.

Hasroun gav den maronittiske kyrkja to patriarkar, Jacob Awad (1705-1733) og Simon Awad (1743-1756). 

## Venskapsby
* Marmaris i Tyrkia

## Bakgrunnsstoff
* Nettside om Hasroun
Bqarqacha

**Bqarqacha**, òg kalla **Bkerkasha** (arabisk **بقرقاشا**) er ein landsby i Bsharri distrikt i Nord guvernement i Libanon. Bkerkasha ligg oppom Qadishadalen.

Bkerkasha består av tre fråskilde busetnader. Hovudlandsbyen Becharri er berre busett om sommaren, og om vinteren bur dei fleste innbyggjarane i Barsa Dahr Al Ein og Jadaydet Bkerkasha i Bkeftein Koura distrikt som grensar til Tripoli i Nord-Libanon.

## Etymologi
I følgje ein lokal tradisjon, kjem namnet Bqarqacha frå det arameiske *B'qar Qosho* som tyder «særs kald». Namnet finst i historiske kjelder som Bir Auwshi بير اوشاي, eller Biir Rawshi, og under det romerske Severius-dynastiet på 200-talet, vart han kalla Bir’Kasha. Namnet har endra seg frå kanaanittisk/fønikisk til arameisk og så til arabisk, som har forvanska det opphavlege namnet.

## Geografi
Landsbyen ligg 1450 meter over havet, so grensar til Qarnet El Sawda og sederskogane i Libanon. Bkerkasha ligg oppom Qadishadalen, ein verdsarvstad. Qanoubindalen til Qadisha var ei eldgammal rute frå Tripoli til Baalbeck og Hammah.

## Historie
Bkerkasha har kanaanittiske og judeisk historie med mange ruinar frå tidleg i bronsealderen, mellom anna på fjellet Jirn Al Yehudi, som var eit stort heidensk kultsenter.

Patriarken Douaihy skreiv at Thacla, dottera til presten Basil av Bsharri, bygde St. Georg-kyrkja i Bkerkasha i 1211  (

Bkerkasha har blitt råka av fleire katastrofar i mellomalderen
* 1526 – ei sky av grashopper øydela alle avlingane og skapte svelt. 
* november 1556 – Flaum øydela dei fleste husa og vassmøllene. 
* 1572 – Det osmanske riket innfører urealistisk høge skattar på innbyggjarane, og skapar den første bølgja med utflytting
* 1635 – slutten av Fakhreddines-styret førte til blodige kampar i Libanonfjella, mange av innbyggjarane flykta til tryggare område. 
* 1750-1759 – Hamadeh-herskarane og mobben deira drap og rana landsbybuarane fram til alle innbyggjarane var drivne ut og erstatta av andre.

## Kjelder

**Denne artikkelen bygger på «[[:en:Bqarqacha|Bqarqacha]]» frå ,  den 16. september 2014.* 
*** oppgav desse kjeldene:*
Batroun

**Batroun** (gresk Βοτρύς, *Botrys*; arabisk البترون, *al-Batrun*; arameisk בתרון, *Bitron*) er ein kystby nord i Libanon og ein av dei eldste byane i verda. Han er administrasjonssenter i Batroun distrikt.

## Etymologi

Namnet *Batroun* kjem frå gresk, Botrys. Historikarar trur at det greske namnet kjem frå det fønikiske ordet *bater*, som tyder «å skjere» og kan syne til moloen som fønikarane bygde i sjøen for å verne seg mot tidvassbølgjer. Andre historikarar trur at namnet på byen kjem frå det fønikiske *beit truna*, som tyder «huset til høvdingen».

## Turisme

Batroun er eit viktig turistmål i Nord-Libanon. Byen har titals historiske kyrkjer, både katolske og gresk-ortodokse. Byen er òg ein badeby med eit yrande natteliv. Sitruslundar ligg kring Batroun, og byen har vore kjend frå tidleg på 1900-talet for den ferske limonaden, som vert seld på dei fleste kafear og restaurantar i hovudgata. 

## Demografi
Innbyggjarane i Batroun er libanesiske og er maronittisk-katolske, gresk-katolske og gresk-ortodokse. Batroun er eit romersk-katolsk (latinsk ritus) bispesete

## Historie
Batroun er truleg den «Batruna» som er nemnt i Amarnabreva på 1300-talet fvt. Batroun vart nemnt av dei gamle greske geografane Strabon, Plinius, Ptolemaios, Stefanos Byzantius og Hierokles. Theofanes kalla byen «Bostrys».

Fønikarane grunnla Batroun på sørsida av eit nes som i antikken vart kalla Theoprosopon og under Austromarriket, Lithoprosopon. Batroun er sagt å ha blitt grunnlagd av Ithobaal I (Ethbaal), kongen av Tyr, og dottera hans Jezabel (897-866 fvt.) gifta seg med Ahab.

Byen kom under romersk styre som ein del av provinsen Fønikia Prima, og seinare, etter regionen vart kristna, vart han eit underbispedøme av patriarkatet i Antiokia.

I 551 vart Batroun øydelagd av eit jordskjelv, som førte til jordras og sprekker i Lithoprosopon. Historikarar trur at den store naturlege hamna i Batroun vart danna under jordskjelvet.

Tre gresk-ortodokse biskopar er kjende for å ha kome frå Batroun: Porphyrius i 451, Elias kring 512 og Stefan i 553 (Lequien, II, 827). I følgje ein gresk *[[Notitia episcopatuum]]*, skal det gresk-ortodokse bispesetet ha eksistert i Batroun sidan 900-talet, då byen vart kalla *Petrounion*'. Etter den muslimske erobringa av regionen vart namnet arabisert til Batroun.

Ein av dei arkeologiske funna i Batroun frå mellomalderen er krossfarar-festninga Mousaylaha som vart bygd på ei isolert, massiv klippe med bratte sider på ei slette omgjeve av fjell.

Under osmansk styre vart Batroun senteret i ein caza i Libanon mutessariflik og setet for eit maronittisk bispedøme, som var underlagt Det maronittiske patriarkatet. Sidan 1999 har han vore setet for eit maronittisk eparki.

## Kjelder

**Denne artikkelen bygger på «[[:en:Batroun|Batroun]]» frå ,  den 17. september 2014.* 
*** oppgav desse kjeldene:*


## Bakgrunnsstoff
* Ortmtlb.org.lb
* Batroun.com
Bchaaleh

**Bchaaleh** (òg skrive *Bcheale*) er ein landsby i Libanon i ei høgd på 1250 m. Han ligg 70 km frå Beirut, 30 km from Jbeil og 40 km frå Tripoli. Bchaaleh er ein del av Batroun distrikt og er kjend for dei gamle oliventrea, som er datert attende til 4000 fvt., men gjev framleis oliven i dag. 

## Etymologi
Namnet Bchaaleh kjem frå semittisk og tyder «den høge, uforstyrra staden».

## Demografi
Bchaaleh er ein kristen maronittisk landsby med kring 1500 innbyggjarar.

## Kjelder

**Denne artikkelen bygger på «[[:en:Bchaaleh|Bchaaleh]]» frå ,  den 17. september 2014.* 
*** oppgav desse kjeldene:*



## Bakgrunnsstoff
*Nettstad
Chekka

**Chekka** er ein kystby sør i Nord-Libanon. Han ligg nord for strendene Râs ach-Chaq’a’ og Herri, eller Theoprosopon i antikken, og sør for den gamle fønikiske hamnebyen Enfeh og byen Tripoli. Opphavet til namnet trur ein kjem frå det kanaanittiske ordet *Chikitta*. Chikitta vart nemnt i Amarnabreva i Egypt som ein kystby i området der den moderne Chekka ligg. Det er ikkje funne nokre kanaanittiske arkeologiske funn som støttar denne hypotesen. Den moderne Chekka vart bsuett kring 300 år sidan og den frodige Chekkadalen vart oppdyrka for å gjere Chekka til ein maronittisk stad ved den libanesiske kysten. Mange familiar flytta frå Libanonfjella til Chekka på den tida. 

Chekka har rike, underjordiske ferskvasskjelder. American University of Beirut sitt ingeniørfakultet utforska desse kjeldene i 2000.

Chekka er kjend for Râs ach-Chaq’a’ ei kvit og grøn klippe som strekkjer seg til Middelhavet, i tillegg til sandstrendene.

## Økonomi
Ein av dei største sement og papirfabrikkane i det austlege Middelhavet ligg i Chekka. Selska som Holcim Liban, Cimenterie Nationale S.A.L og Société Libanaise des Ciments Blancs S.A.L.B, har hovudkvarter i Chekka. Den gamle prosessen med å hente ut havsalt vert framleis praktisert Chekka, men utan dei tradisjonelle, vinddrivne vasspumpene.

Chekka er òg ein jordbruksby, mellom anna kjend for fikenproduksjonen. 

## Kjelder

**Denne artikkelen bygger på «[[:en:Chekka|Chekka]]» frå ,  den 17. september 2014.* 
*** oppgav desse kjeldene:*
Douma i Libanon

**Douma** er ein landsby i Libanon som ligg kring 1000&nbsp;moh. Han ligg 80&nbsp;km frå Beirut, 30&nbsp;km frå Jbeil og 43&nbsp;km frå Tripoli. Douma er ein del av Batroun distrikt og ligg i ein dal omgjeve av fjell. Nesten alle husa er bygd av raud murstein. Området er rikt på oliventre, vinranker og epletre.

## Historie
Douma har vore vitne til forskjellige sivilisasjonar som Det gamle Hellas, Romarriket og Tyrkia, men Det osmanske riket har etterlate det mest varige inntrykket på innbyggjarane i Douma.

På bytorget står ein sarkofag frå 300-talet evt. med ein gresk inskripsjon som seier at det var gravstaden til Castor, som døydde i 317 evt.

Emir Youssef Shehab førte tidleg på 1800-talet kristne til byen, i håp om å få betre avlingar og dermed høgare skattar. Sidan den gong har landsbyen vore ein kristen landsby, og dei fleste innbyggjarane høyrer til den gresk-ortodokse kyrkja. 

## Etymologi
Namnet Douma er av gresk opphav og tyder «hus», «slott» eller «borg». Douma kjem òg frå det latinske ordet «Doman» som vart nytta om ei dronning (Julia Domna) som var kjend for venleiken og intelligensen sin. Ho var fødd i Aleppo i 170 fvt., og var dotter til ein prest av solguden som vart dyrka i Aleppo. Ho var gift med den romerske keisaren Septimius Severus som bygde eit palass for henne i landsbyen, som seinare to namnet hennar. 

Douma er òg kalla «Douma El Hadid» (Douma av jern eller Jern-Douma) på grunn av mykje jern i jordsmonnet og dei dugande smedane som heldt til her. 

## Utvikling
Mesteparten av infrastrukturen og husa i Douma vart bygde mellom 1881 og 1914. Dette var gullalderen i Douma finansiert av emigrantar i Brasil, Argentina og USA. Blant dei kjende husa i Douma er Wa'il Kheir, der historia til huset reflekterer historia til Douma. 

## Venskapsbyar
* Digne-les-Bains i Frankrike

## Kjelder

**Denne artikkelen bygger på «[[:en:Douma, Lebanon|Douma, Lebanon]]» frå ,  den 17. september 2014.*
Douma

**Douma** kan syne til fleire ting: 

## Geografi
* Douma i Burkina Faso
* Douma i Libanon
* Douma i Syria
* Duma i Nablus
* Douma-distriktet i Syria. 

## Folk
Douma er eit vestfrisisk etternamn som tyder «sonen til Douwe».
* Barthold Douma van Burmania (1695-1766), nederlandsk minister og ambassadør
* Carmen Douma-Hussar (fødd 1977), kanadisk løpar
* :de:Cees Douma (fødd 1933), nederlandsk ariktekt
* Danny Douma (fødd 1950-åra), USA-amerikans songar, låtskrivar og gitarist
* Felix Douma (1941–2008), nederlandskfødd kanadisk forfattar, lærar, cellist og omsetjar
* Jeffrey Douma, USA-amerikansk kordirigent
* Sytse Douma (fødd 1942), nederlandsk organisasjonsteoretikar
* Yacine Douma (fødd 1973), fransk judoka

## Sjå òg
* Christos Georgiou Doumas (fødd 1933), gresk arkeologiprofessor
* Duma, ei russiske lovgjevande forsamling
* Statsduma, det nedre huset i russiske føderal lovgjeving

## Kjelder

**Denne artikkelen bygger på «[[:en:Douma|Douma]]» frå ,  den 17. september 2014.* 
*** oppgav desse kjeldene:*
Edde i Libanon

**Edde** er ein landsby som ligg 45&nbsp;km nord for Beirut i Libanon. Han ligg 210 meter over havet og dekkjer eit område på 3,98&nbsp;km².
Edde er ein liten kristen maronittisk by med kring 700 innbyggjarar. 

## Etymologi
Namnet *Edde* kjem frå den semittiske rota *edd*, som tyder «styrke».

## Klima
Edde har eit middelhavsklima med varme og nesten regnfrie somrar, ein behageleg haust og vår, og kjølige, regnfulle vintrar. August er den varmaste månaden, medan januar og februar er dei kaldaste. 

Årsmiddelnedbøren er kring 900 millimeter, og nesten alt dette kjem om vinteren, hausten og våren. Mykje av regnet om hausten og våren kjem i løpet av få dagar i kraftige regnbyer. Om vinteren er regnet meir spreidd utover fleire dagar. Det er sjeldan med snø i Edde. 

## Kjelder

**Denne artikkelen bygger på «[[:en:Edde, Lebanon|Edde, Lebanon]]» frå ,  den 17. september 2014.* 
*** oppgav desse kjeldene:*
Hamat

**Hamat** er ein landsby i Libanon.  Han ligg 287 meter over havet på det historiske neset Theoprosopon. Her ligg helgenskrinet og klosteret Vår frue av Nourieh. I landsbyen ligg òg St.  Elias kloster, som ligg oppom elva Jawz, eller Valnøtelva, og den eldgamle fønikiske kystbyen Batroun. Innbyggjarane her er ortodokse kristne.

## Kjelder

**Denne artikkelen bygger på «[[:en:Hamat|Hamat]]» frå ,  den 17. september 2014.* 
*** oppgav desse kjeldene:*
Kfar Abida

**Kfar Abida** eller **Kfar Aabida** er ein landsby 2&nbsp;km sør for Batroun i Batroun distrikt i Nord guvernement i Libanon. Delen av landsbyen i sørvest vert òg kalla det eldre namnet **Fadous** eller **Fadaous**.

## Arkeologiske funn

### Tell Fadous

**Tell Fadous**, **Tell Fadaous**, **Fadaous** eller **Fadeous** er ein tell (ei kunstig høgd) sørvest for Kfar Abida som først vart undersøkt av R. Wetzel og J. Haller i 1945 oppom sementerte strandavleiringar på 6 meter. Eit par Levallois-flintflak vart funnen på toppen av ei sanddyne. Nyare studiar av Hermann Genz og Hélène Sader frå American University of Beirut har vist at tellen var busett fram til tidleg bronsealder, men vart så fråflytta seint på 2000-talet fvt. Ralph Pederson frå Universitetet i Marburg studerte maritim arkeologi av kysten kring Tell Fadous. Pederson indikerte at staden «Tellbukta» kan ha vore nytta som hamnestad for fiskarar i bronsealderen, noko dei mange restane av fisk og stranskjel indikerer. Han fann òg eit flintblad frå yngre steinalder på grunna i Tellbukta.

### Fadous Sud
**Fadous Sud** eller **Fadaous Sud** er ein stad frå yngre steinalder i Qaraoun-kulturen som ligg sør for tellen, kring 300 meter sør for landsbyen. Han vart oppdaga av Maurice Tallon i 1957 mellom sjøen og vegen. Det vart oppdaga at staden strekkjer seg aust for vegen i 1966 av W.E. Wendt, då materiale vart gjenoppdaga og staden undersøkt av Lorraine Copeland og Henri Fleisch. Den store staden dekkjer 400 meter på kvar side av hovudvegen opp til sida av ein wadi.

Fadous Sud viste seg å vere ein enorm flintfabrikk frå yngre steinalder med mange forskjllige typar grå flint og kremfarga chert med store kjernar og flag, og skraper, lange blad, endeskraper, og andre typar. Samlinga hadde særeigne likskapar med dei som vart funne ved Qaraoun frå same tidsepoke. Funna vart lagra ved St. Josef universitet. Ei ny undersøking av staden vart utført i 2005 av Dörte Rokitta-Krumnow.

## Kjelder

**Denne artikkelen bygger på «[[:en:Kfar Abida|Kfar Abida]]» frå ,  den 17. september 2014.* 
*** oppgav desse kjeldene:*

## Bakgrunnsstoff
*fadous.net
Kfar Chleymane

**Kfar Chleymane**, òg kalla **Kfarchleiman** eller **Kfar Chlaimane**, er ein liten landsby i Batroun distrikt nord i Libanon, kring 16&nbsp;km frå Batroun og 69&nbsp;km frå Beirut.

Innbyggjarane i Kfar Chleimane er maronittiske kristne. 

## Etymologi
I følgje *A Dictionary of the Names of Towns and Villages in Lebanon* kjem namnet **Kfar Chleymane** kjem frå assyrisk og tyder *Landsbyen til Sleiman*.

## Kjelder

**Denne artikkelen bygger på «[[:en:Kfar Chleymane|Kfar Chleymane]]» frå ,  den 17. september 2014.*
Tannourine

**Tannourine** (òg kalla *Tannoureen* eller *Tannorine*, på arabisk تنورين) er ein landsby i Libanon i Batroun distrikt i  Nord guvernement, 75&nbsp;km frå hovudstaden Beirut.

## Etymologi
Tannourine er fleirtal av det assyriske ordet tannour. Ein tannour er ein gammal steinomn nytta i antikken. Dei første busetjarane her bygde fleire slike steinomnar i Tannourine-Al-Fawqa, og busette seg seinare ned dalen i Tannourine-Al-Tahta, der det var lettare å drive jordbruk i det meir frodige landskapet. 

## Klima




## Tannourine sederreservat
Landsbyen deler òg namn med ein sederskog med kring 60&nbsp;000 tre, og er den nest største sederskogen i Libanon. Landskapet ligg oppom den historiske dalen Ain-Al-Raha og ideellt for sedervekst. Sedertreka ligg langs vegen som går nordover til Hadath al-Jebbeh. 

## Landsbyen
Landsbyen Balaa er kjend for dei djupe, naturlege slukhola. Eit slukhol er 250 meter djupt. Tre naturlege bogar utgjer ein del av landskapet her. Om våren smeltar snøen og dannar den 90 meter høge Baatarafossen.

Tannourine er kjend for fleire eldgamle maronittiske kloster, som St. Shallitah og St. Antonios Houb, sistnemnde i landsbyen Wata Houb.

Mellom klippene i Tannourine-Al-Tahta ligg eit 500 år gammalt libanesisk hus, som ein meiner kan vere det tidlegaste døme på libanesisk arkitektur. Det same huset har vore avbilda på framsida av National Geographic. I huset budde den eldste dålevande mannen i Libanon, som i 2008 visstnok var 109 år gammal. Han vart kalla Massoud. 

## Arkeologiske funn
Det er gjort mange arkeolgoiske funn frå romartida og frametter i Tannourine.

I dalen Tannourine-Al-Tahta ligg ein nesten intakt romersk akvedukt og eit forfalle reservaor og romersk cisterne. Det syner at det har vore folk i dalen sidan minst det første hundreåret evt. 

Høgare opp i fjella i den no fråflytta landsbyen Ain-Al-Raha, ligg fleire kyrkjer frå 700-talet og kyrkjer bygd av i krossfarartida, som mange forskarar trur kan vere dei tidlegaste bevisa på kristendom i øvre Levanten. 

Ovanom det tidlegare nemnte gamle libanesiske huset, ligg eit fråflytta kloster i ei grotte i fjellsida. 

## Kjende folk
* Julio Cesar Turbay - tidlegare president i Colombia 1978-1982.
* Boutros Harb - paralementsmedlem og tidlegare arbeids- og utdanningsminister
*Claude Comair - medgrunnleggjar av Nintendo Software Technology
* Thomas Wiennett (Tarabay) - kokk busett i Chicago som er kjend for å ha skapt iskremen Viennetta for Unilever og sjokoladen Kit Kat for Rowntree's og Nestlé.

## Kjelder

**Denne artikkelen bygger på «[[:en:Tannourine|Tannourine]]» frå ,  den 17. september 2014.* 
*** oppgav desse kjeldene:*
Chouf distrikt

**Chouf** (òg skrive Shouf, Shuf eller Chuf, på arabisk **جبل الشوف** *Jebel ash-Shouf*) er ein historisk region i Libanon, og eit administrativt distrikt i guvernementet (mohafazat) Libanonfjella.

Regionen ligg søraust for Beirut og består av ei smal kyststripe kjend for den kristne byen Damour, og landsbyane og fjella i vestsida av Jabal Barouk, det lokale namnet på denne delen av Libanonfjella. Chouf ligg i hjartet av det libanesiske drusar-samfunnet og drusarleiaren Walid Jumblatt bur i Jumblatt-palasset i byen Moukhtara. Emirane av Libanon brukte å bu i Chouf, mellom anna Bachir Chehab II, som bygde det storslått palasset Beiteddine på første halvdel av 1800-talet. Ein annan historisk by, like nedanfor Beiteddine, er Deir al Qamar (Måneklosteret). 

Baakline, ein annan stor og historis by i Chouf, brukte å vere hovudstad i dei gamle Libanonfjella, der drusar-amiren Fakher El-Deen II vart fødd. Han var godt likt av både kristne og drusarar. Han flytta til Deir al Qamar på grunn av vassmangel i Baakline.

Chouf er eit levande bevis på at maronittiske kristne og drusarar kan leve side om side i fred, sjølv om det har vore fleire valdelege samanstøytar mellom dei to gruppene i 1848, 1860, og siste gong i 1983-1984 under den libanesiske borgarkrigen (Fjellkrigen, arabisk *Harb el-Jabal*). Under sistenemnte slo Progressivt sosialistparti (PSP), eit tradisjonelt drusarorientert parti, Libanesiske Styrkar (LF), som bestod av maronittiske kristne. Fred mellom dei to samfunna kom til 8. august 2001, då den maronittiske patriarken kardinal Mar Nasrallah Boutros Sfeir gjorde ei historisk vitjing i Chouf og møtte drusarleiaren Jumblatt. 

Trass i den blodige historia, er Chouf eit av dei best bevarte libanesiske distrikta og naturen har i stor grad blitt spart for den intense utbygginga som har øydelagd nabolaga Metn og Kesrouan. Dei største skogane av libanonseder ligg i fjellsida av Jabal Barouk.

## Demografi

Trass i dei historiske stridane mellom kristne maronittar og drusarar, er Chouf distrikt framleis ein av dei mest religiøst mangfaldige regionane i Libanon. Drusarane utgjer den størset gruppa, men det finst òg mange sunnimuslimar, maronittar og gresk-katolikkar, i tillegg til ei mindre gruppe sjiamuslimar. Kring 70 % av regionen er muslimar, medan resten er kristne. 

## Byar og landsbyar

*Ainbal
*Ain Qani
*Ammatour
*Anout 
*Baadaran
*Baakline
*Barja
*Barouk
*Batloun
*Beqaata
*Beitedine
*Beykoun
*Bsaba
*Bourjain
*Boutmeh
*Brih
*Chhime
*Dahr El Maghara
*Dalhoun
*Damour
*Daraya
*Deir el Qamar
*Dibbiyeh (Fairuz landsby)
*Gharife
*Haret Jandal
*Fouara
*Jahlieh
*Jba'a
*Jiyyeh
*Joun (Nasri Shamseddine sin landsby)
*Kahlouniye
*Kfarfakoud
*Mazraat el chouf
*Maasser Beiteddine
*Moukhtara 
*Mristi
*Mtolleh
*Niha Chouf (Wadih El Safi sin landsby)
*Serjbel
*Shheem
*Zaarourieh
*Wadi el sett

## Kjelder

**Denne artikkelen bygger på «[[:en:Chouf District|Chouf District]]» frå ,  den 17. september 2014.* 
*** oppgav desse kjeldene:*
Ammatour

**Ammatour** eller **Aammatour** er ein fjellandsby i Shouf (Al-Shouf) distrikt i Libanonfjella guvernement i Libanon. Han ligg 57&nbsp;km søraust for Beirut, i ei høgd mellom 800 og 1&nbsp;050 meter over havet. Namnet «Ammatour» kjem frå 'Ain Maa Tour', som tyder «fjellkjelde». Landsbyen er rik på vasskjelder med mange kjelder og elvar. 

Landsbyen er busett av kring 5&nbsp;000 innbyggjarar, hovudsakleg drusarar med ein kristen minoritet av greske melkittiske katolikkar og maronittar.

## Kjelder

**Denne artikkelen bygger på «[[:en:Ammatour|Ammatour]]» frå ,  den 17. september 2014.*
Baakleen

**Baakleen** eller **Baakline** er ein by i Libanonfjella i Chouf distrikt, 45 kilometer søraust for Beirut. Han ligg 850 – 920 meter over havet og har kring 17&nbsp;000 innbyggjarar og eit areal på 14 kvadratkilometer. Byar i nærleiken er Deir El Kamar, Beit Eddine, Aynbal, Deir Dourit, Symkanieh og Jahlieh.

## Historie
Han vart grunnlagd på 1100-talet av Maan-emirane og tenkte som hovudstad for dei fram til tidleg på 1600-talet, då den mest kjende emiren, Fakhreddin II, flytta til Deir el Qamar. I dag er Baakline ein viktig drusarby og setet for ein religiøs leiar i sekta. Den store serail-bygningen, som var rådhuset i Baakline før andre verdskrigen, har blitt restaurert og omgjort til bibliotek. I sentrum av byen står palasset til sjeik Hussein Hamadeh, som vart bygd i fleire stadium frå 1591. 

Røtene til Libanon slik ein kjennar det i dag, går attende til Baakleen.  Kring år 1120 var Amir Maan Ibn Rabeaah, oldefaren til Amir Fakher Eddine Al Maani II som grunnla «Lubnan Al Kabeer», busett i Baakleen med familiens in. 

På grunn av vassmangel i Baakleen, var Maani-amirane tiltrekte til nabobyen Deir Al Kamar (ifølgje drusarararkiv kalla Dar Al Kamar), der dei bygde mange palass og ein moské som framleis står midt på bytoreg med namn etter Amir Fakher Eddine Ibn Othman Ibn Al Hajj Younis Al Maani (1493). Den siste amiren frå Maan-familien var amir Ahmad som døydde i 1697, og då han døydde gjekk emiratet over til Shihab-familien som var knytte til Maan-familien via ekteskap og alliansar. 

Under osmansk styre vart Baakleen igjen viktig som ein Qasabat eller storby. Han var sommarbustad for den drusiske Qaem Makqam eller lokal guvernør underlagt den osmanske sultanen. 

## Kjelder

**Denne artikkelen bygger på «[[:en:Baakleen|Baakleen ]]» frå ,  den 17. september 2014.* 
*** oppgav desse kjeldene:*
Barja

**Barja** (برجا) er ein kystby i Chouf distrikt i Libanon i Libanonfjella guvernement. Med kring 31&nbsp;500 innbyggjarar (2012), ligg Barja 32 kilometer sør for Beirut, halvvegs mellom hovudstaden og Sidon. Byen dekkjer eit areal på 7,3 kvadratkilometer og det høgastepunktet i kommunen er 310 meter over havet. 

## Historie
Namnet Barja kjem opphavleg frå det gamle greske ordet *taparkhia*, som tyder «kultursenter», og det assyriske ordet *burgas*, som tyder 'ei åsrekkje oppom sjøen'. Ein person frå Barja vert ofte kalla 'barjawi'.

Byen vart bygd på midten av 1900-talet og var kjend for det rike jordsmonnet, vasskjeldene, kalksteinen og grusførekomstane, i tillegg til den strategiske plasseringa langs kysten av Libanon. Tidlege næringar var fiske, jordbruk og lett tekstilproduksjon. 

Mykje av byen vart øydelagd av eit øydeleggjande jordskjelv som råka Chouf distrikt i 1956. 

Under den libanesiske borgarkrigen (1975-1990) flytta hundrevis av unge menn og kvinner frå Barja til forskjellige land som Australia, Brasil, USA, Canada og Storbritannia. Med god hjelp frå forskarforbund som Rafic Hariri, kunne desse unge menneska frå Barja ta høgare utdanning ved forskjellige universitet.

## Klima
Barja har eit mildt middelhavsklima med ein middeltemperatur som varierer mellom 11 - 27 °C. Rundt byen vekst det pinjelunder, oliventrehagar og her finst mange friluftsområde. 

## Kjelder

**Denne artikkelen bygger på «[[:en:Barja|Barja]]» frå ,  den 17. september 2014.* 
*** oppgav desse kjeldene:*
Beitedine

**Beit ed-Dine** (arabisk  بيت الدين, tyder «Religionshuset») er ein liten libanesisk by i Chouf distrikt, kring 50&nbsp;km søraust for Beirut og nær byen Deir el-Qamar som han er skild frå av ein bratt dal. Byen er kjend for det storslagne Beiteddinepalasset som husar Beiteddinefestivalen kvar sommar.

Den lokale emiren Bashir Chehab II, som seinare vart utpeikt som herskar over Libanonfjella, starta å byggje palasset i 1788 der det hadde lege ein drusisk eremitasje. Det tok kring 30 år å byggje palasset ferdig. Dei beste handverkarane frå Damaskus og Aleppo, i tillegg til italienske arkitektar vart inviterte og gjevne mykje fridom, så stilen er ei blanding mellom tradisjonell arabisk og italiensk barokk.

Etter 1840, då Bashir vart send i eksil, vart palasset nytta av osmanarane som eit regjeringsbygg, og under Det franske mandatet fungerte det som bygg for den lokale administrasjonen. I 1934 vart det erklært eit nasjonalmonument. I 1943 erklærte Bechara El Khoury, den første libanesiske presidenten, bygningen som offisiell sommarresidens for presidenten. Under den libanesiske borgarkrigen vart palasset kraftig øydelagd. Etter 1984, då kampane i området avtok, gav Walid Jumblatt ordre om å restaurere bygget. Delar av palasset er i dag ope for ålmenta, medan resten framleis er sommarresidens for presidenten. 

Bashir bygde tre palass til i byen for sønene sine, men i dag har berre Mir Amin-palasset overlevd og er i dag eit luksuriøst hotell. 

## Kjelder

**Denne artikkelen bygger på «[[:en:Beitedine|Beitedine]]» frå ,  den 17. september 2014.* 
*** oppgav desse kjeldene:*


## Bakgrunnsstoff
* 360 virtuell tur i mosaikkrommet i Beit El Dine 
* MiddleEast.com
* LebGuide
* Beiteddinefestivalen
Breeh

**Brih** eller **Breeh** (arabisk بريح) er ein landsby i Chouf distrikt i Libanonfjella guvernement i Libanon. Brih ligg 53&nbsp;km frå Beirut, hovudstaden i Libanon, 840 meter over havet. Han har eit areal på 3,05 kvadratkilometer. 

Ordet Brih, er syrisk-arameisk og tyder «Parfymehuset» der «Bet» tyder hus eller stad og «Rih» eller «Reeha» tyder parfyme. 

Brih har ei blanding av kristne og drusarar, 

## Kjelder

**Denne artikkelen bygger på «[[:en:Breeh|Breeh]]» frå ,  den 17. september 2014.* 
*** oppgav desse kjeldene:*
Dahr El Maghara

**Dahr El Maghara** (òg skrive *Dahr El Mghara* eller *Dahr Al Magharah*; arabisk ﺿﻬﺮ ﺍﻟﻤﻐﺎﺭﺓ) er ein liten kristen landsby i Libanon som ligg kring 20&nbsp;km sør for Beirut i Chouf distrikt i Libanonfjella.

Landsbyen er hovudsakleg busett av Dagher-familien, men fleire andre familiar har flytta til landsbyen i nyare tid. Landsbyen vart råka av den libanesiske borgarkrigen (1975–1990) som førte til at halvparten av innbyggjarane flytta til Australia, Canada og andre område av Libanon.

## Kjelder

**Denne artikkelen bygger på «[[:en:Dahr El Maghara|Dahr El Maghara]]» frå ,  den 17. september 2014.* 
*** oppgav desse kjeldene:*
Damour

**Damour** (arabisk الدامور) er ein kristen by i Libanon som ligg 24&nbsp;km sør for Beirut. Namnet på byen kjem frå namnet på den fønikiske guden Damoros som symboliserte udøydelegheit.

I 2009 vart Damour vald som den framtidige staden for den første kunstige øya utafor kysten av Libanon.

## Geografi
Byen ligg på eit av dei flate områda av den libanesiske kysten. Han er bygd nord for den gamle elva Tamyrus,. Han er omgjeve av plantasjar med bananar og grønsaksavlingar. Byen har eit areal på 10,1&nbsp;km². Motorvegen Beirut-Tyr kryssar plantasjane.

## Turisme
Fordi Damour er ein av dei få byane på den libanesiske kysten med ei sandstrand, og sidan han ligg ti minuttar frå frå Beirut, har Damour trekt til seg turistar, og særleg vassportentusiastar. Fleire restaurantar, kafear og kioskar ligg derfor langs stranda. Det ligg òg nokre restaurantar langs kanten av Damourelva.

## Historie

Emir Fakhreddine den store hadde ei stor interesse i Damour. Han var hovudstaden i Libanonfjella mellom 1600-talet og 1900-talet.

På 1800-talet var Damour eit blømande senter i Chouf-regionen. Slettene var planta med morbær og hadde tolv produksjonsselskap. Titusen arbeidarar og ingeniørar arbeidde i silkeindustrien her.

I mai 1860 utførte drusar-styrkar ein massakre på innbyggjarane i byen.

Byen ligg ved eit strategisk vegkryss på vegen til Beirut, og den 21. juli 1941, vart staden åstad for eit slag som råka Libanon under andre verdskrigen Syria-Libanon-felttoget. Australske soldatar, som marsjerte nordover langs kysten, tok Damour, halden av ein fransk framandlegion som var tru mot Vichy-styret. Ein våpenkvile enda slaget.

Den 9. januar 1976 kringsette palestinarar byen. Den 20. januar 1976 massakrerte tusenvis av palestinarar innbyggjarane i byen, i det som er blitt kalla Damour-massakren.

Under israelske invasjonen i 1982, bombarderte det israelske luftvåpenet byen, som var under palestinsk kontroll.

Under den israelske krigen i 2006, øydela det israelske flyvåpenet undervis av bruer på hovudvegen Beirut-Tyr, mellom anna over Damourelva.

## Nabolag i Damour
* Mar Thecla El Naame
* Mar Mikhael Al Damour
* Khiyam Al Damour
* Saadiyat
* Ghandouriyeh
* Missiar

## Sjå òg
* slaget ved Damour (1941)
* Damour-massakren

## Kjelder

**Denne artikkelen bygger på «[[:en:Damour|Damour]]» frå ,  den 17. september 2014.*
Daraya

**Daraya** (òg kalla **Darayya**, **Daraiya**, **Darayia**, arabisk داريا) er ein landsby i Zgharta distrikt i Nord guvernement i Libanon. Innbyggjarane er maronittisk-katolske og somme er ortodokse.

Daraya ligg kring 10 kilometer nordaust for Zgortha, 20 kilometer nordvest for Tripoli og 120 km frå Beirut.

Det ligg sju kyrkjer i Daraya. Hovudkyrkja er Vår frue av Daraya.

Mange av innbyggjarane flytta på slutten av 1800-talet til Australia, Venezuela, USA, England, Frankrike, Canada og andre land. 

## Kjelder

**Denne artikkelen bygger på «[[:en:Daraya|Daraya]]» frå ,  den 17. september 2014.* 
*** oppgav desse kjeldene:*
Deir el Qamar

**Deir el Qamar** (arabisk  دير القمر, tyder «*Måneklosteret*») er ein landsby i sør i det sentrale Libanon, fem kilometer frå Beiteddine. Han består av steinhus med raude tak.

## Historie

Frå 1500- til 1700-talet var Deir el Qamar bustad for guvernørane i Libanon. Han er òg kjend for Fakhredinemoskéen frå 1400-talet, Fakhreddinepalasset, og andre historiske palass og administrative bygg. Deir el Qamar-synagoga frå 1600-talet ligg òg i landsbyen, men er lukka for ålmenta. Ein gong var byen senteret for libanesisk litteratur. Han var den første landsbyen i Libanon som hade ein kommune i 1864  og han er fødestaden til mange kjende folk, som kunstnarar, forfattarar og politikarar. Han var hovudstaden i det drusiske kansimatet Libanon (1840-1860).

Deir El Qamar er ein libanesisk by kjend som hovudstaden for emirane. Frå palassa her vart Libanon styrt frå 1500- til 1700-talet. Folk av alle religiøse bakgrunnar levde i fred, og derfor finst det både moské, synagoge og kyrkjer i byen. I 1860 vart Deir El Qamar øydelagd i ein konflikt mellom drusarar og kristne, då byen vart sett i brann. Den franske keisaren Napoleon sendte sju tusen soldatar for å opprette orden og forsvare dei kristne. Dei døde vart gravlade utafor Saydet El Talle-kyrkja (vår frue av åsen). Seinare vart leivningane, av innbyggjarane kalla «martyrane av Deir El Qamar», flytta inn i kyrkja.

I dag er 85 % av innbyggjarane maronittar, og 14 % er gresk-katolikkar.

## Kjelder


**Denne artikkelen bygger på «[[:en:Deir el Qamar|Deir el Qamar]]» frå ,  den 17. september 2014.* 
*** oppgav desse kjeldene: *
*Sunny Land Tours 
*Libanon fotoguide 


## Bakgrunnsstoff
*Deir el Qamar
*Deir el Qamar-festivalen
*Kunst i Deir el qamar
*Bilete av landsbyen
Sarek nasjonalpark

**Sarek** er ein 1970 km² vid nasjonalpark i den vestre delen av Jokkmokk kommune i Lappland i Sverige, oppretta i 1909. Nasjonalparken grensar mot Padjelanta nasjonalpark i vest og mot Stora Sjöfallets nasjonalpark i aust og nord.

Sarek er eit utprega høgfjellsområde der åtte fjelltoppar når over 2000 meter over havet. Høgst er Sarektjåkkå på 2&nbsp;089 moh. Etter svenske tilhøve er det forholdsvis mange isbrear i området.

Sarek er eit av dei mest kjende områda i Sverige for fjellturisme. Mengda smeltevatn frå snødekte fjell og isbrear kan verte svært stor på våren og sommaren, noko som gjer at vading av elvar kan vere risikofylt.

## Kjelder


**Denne artikkelen bygger på «[[:sv:Sarek|Sarek]]» frå , den 17. september 2014.*  

## Bakgrunnsstoff
De Stijl

**De Stijl** (nederlandsk, 'Stilen') var ei kunstrørsle i Nederland som vekte stor merksemd i 1920-åra. Både målarar, bilethoggarar, arkitektar og forfattarar slutta seg til rørsla. Piet Mondrian, Theo van Doesburg og Gerrit Rietveld var mellom dei fremste utøvarane av stilen. 

### Soge
Rørsla vart danna i Leiden i 1917. Ved bruk av elementære former i kunsten, særleg kubar, vertikalar og horisontalar, kombinert med ein streng asymmetri, søkte ein å uttrykke eit nytt utopisk ideal, som bestod av åndeleg harmoni og formal orden. Rørsla var antiindividualistisk, antiekspresjonistisk og streba mot objektivitet. Formspråket i kunstverka er reint abstrakt og universelt, og ein brukte einast primærfargane blå, raud og gul samt svart, kvitt og grått.

I 1931 gjekk De Stijl med i den internasjonale kunstnarorganiasjonen Abstraction-Création.

Stiftarane gav ut eit tidsskrift med same namn som rørsla, som fremja idéane om harmoni og balanse såvel i kunsten som i livet og allment i samfunnet. Tidsskriftet spela ei stor rolle  for avantgarde-kunsten og for utviklinga av arkitektur, kunsthandverk, design og typografi.

Bauhaus-rørsla i Tyskland var inspirert av De Stijl.

## Kjelder


**Denne artikkelen bygger på «[[:da:De Stijl|De Stijl]]» frå ,  den 17. september 2014.*